નોટબંધી પહેલાં રૂ.૧પ.૪ લાખ કરોડની કરન્સી સર્ક્યુલેશનમાંથી બહાર આવી હતી અને હવે રૂ.૧૪ લાખ કરોડ બેન્કમાં ડિપોઝિટ તરીકે અથવા નોટો બદલાવવાની રીતે જમા થઈ ગયા છે. બીજી તરફ નોટબંધી બાદ પ૦ દિવસમાં સરકારે ૬૪ વખત જાહેરનામું બહાર પાડ્યું હતું. આ ઉપરાંત અનેક નિયમમાં પણ ફેરફાર થયો હતો તેના કારણે લોકોની મુસીબતમાં વધારો થયો હતો. આ ઉપરાંત આઈટી વિભાગે આ પ૦ દિવસ દરમિયાન ૩પ૦૦ નોટિસ પાઠવી હોવાનું સેન્ટ્રલ બોર્ડ ફોર ડાયરેકટ ટેકસેસ(સીબીડીટી)એ જણાવ્યું હતું. આવી નોટિસ બેન્કમાં જમા કરાવવામાં આવેલી રકમના આધારે જારી કરવામાં આવી હતી. સરકારના આવા પ્રયાસો છતા માત્ર એક ટકા જ કાળું નાણું પકડાતાં સરકારે જાહેર કરેલી નોટબંધીનું કોઈ સકારાત્મક પરિણામ મળ્યું ન હોય તેમ લાગે છે.